Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 493/11/8802	Košice I, 17.2.2012
EEČ : 2-63-36-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice I
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
·	v Košiciach a ani inde neplní súdom uloženú vyživovaciu povinnosť voči synovi XXXXX, nar. XXXXX, trvale bytom XXXXX, ul. XXXXX a to tak, že oprávnenej XXXXX z Košíc dlží na výživnom od 01.01.2011 do 31.07.2011 sumu 464,71 € a to aj napriek tomu, že rozsudkom Okresného súdu XXXXX XXXXX pod sp. zn. XXXXX zo dňa XXXXX bol zaviazaný prispievať sumou 66,39 € mesačne vždy do 15-tého dňa toho ktorého mesiaca vopred k rukám matky XXXXX z Košíc dlží na výživnom sumu vo výške 464,71 €,

Právna veta:
lebo zanikla trestnosť činu
Odôvodnenie:
Uznesením povereného príslušníka Obvodného oddelenia PZ XXXXX - XXXXX  sp. zn. ČVS:ORP-XXXXX z 11.08.2011 bolo podľa § 199 ods. 1 Trestného poriadku začaté trestné stíhanie a dňa 11.10.2011 podľa § 206 ods. 1 Trestného poriadku vznesené obvinenie XXXXX  za prečin zanedbania povinnej výživy podľa § 207 ods. 1 Trestného zákona, pre skutok, že: 

·	v Košiciach a ani inde neplní súdom uloženú vyživovaciu povinnosť voči synovi XXXXX, nar. XXXXX, trvale bytom XXXXX, ul. XXXXX a to tak, že oprávnenej XXXXX z Košíc dlží na výživnom od 01.01.2011 do 31.07.2011 sumu 464,71 € a to aj napriek tomu, že rozsudkom Okresného súdu XXXXX I pod sp. zn. XXXXX zo dňa XXXXX bol zaviazaný prispievať sumou 66,39 € mesačne vždy do 15-tého dňa toho ktorého mesiaca vopred k rukám matky XXXXX z Košíc dlží na výživnom sumu vo výške 464,71 €.

      Po vykonaní dokazovania v skrátenom vyšetrovaní bol tunajšej prokuratúre podľa § 209  ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h) Trestného poriadku, keďže obvinený dlžné výživné uhradil v celom rozsahu.

	Preskúmaním spisového materiálu som zistil, že obvinený cez šekové poukážky Poštovej banky  uhradil sumu 885,- eur a tak má uhradené celé výživné za rok 2011 a to aj vrátane januára 2012. Dňa 28.01.2012 zaslal 75,- eur, ako splátku za február 2012. Poškodená XXXXX  potvrdila obdržanie finančnej čiastky vo svoj prospech, o čom svedčí jej výpoveď v spise, čím bol celý dlh vyrovnaný. 
        Obvinený tak nemá žiadny dlh výživnom pre syna XXXXX.

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h) Trestného poriadku prokurátor zastaví trestné stíhanie ak zanikne trestnosť činu.

	Uhradením dlžného výživného teda zanikla trestnosť činu zanedbania povinnej výživy podľa § 207 ods. 1 Trestného zákona, pre ktorý bol  stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohoto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho oznámenia na tunajšiu prokuratúru, o ktorej rozhodne krajský prokurátor v Košiciach.
		             Sťažnosť má odkladný účinok.

JUDr. Ľuboš Kmec
prokurátor